text: Voldsomt vejr på vej 
  31 august 2015 kl. 10.39
  Sydøstjylland ser ud til at få masser af regn på blot en halv time. Formentlig i form af et regulært skybrud. Det forudser DMI.
  Skybruddet rammer mest i det østlige Danmark. I TV SYDs sendeområde drejer det sig om Haderslev, Sønderborg, Aabenraa, Fredericia og Kolding.
  Der er risiko for, at der lokalt kan falde mellem 15 og 25 mm regn på bare 30 min.
  Som der står på DMI's hjemmeside: Skybrud medfører fare for oversvømmelse af lavtliggende områder, oversvømmelse af kældre, vand på kørebaner og i viadukter, nedsat sigtbarhed.
  Så vær forberedt - og forsigtig når du kører bil.
  Se her Jens Ringgaard Christiansen fortælle om hvilket vejr der venter os i dag mandag.
  DMI varsel for kraftig regn. : http://t.co/HsShtHFM2H pic.twitter.com/RuZ2llbCGq
  
  